Alhamdulilloh
Alhamdulilloh (arabcha: ٱلْحَمْدُ لِلَّٰهِ, al-Ḥamdu lillāh) arabcha ibora boʻlib, „Allohga hamdlar boʻlsin“, degan maʼnoni anglatadi, baʼzan esa „Allohga shukr“ deb ham tarjima qilinadi. Bu ibora Tahmid (arabcha: تَحْمِيد) deb ataladi. Jumlaning uzunroq varianti alhamdulillahi rabbil alamiyn (ٱلْحَمْدُ لِلَّٰهِ رَبِّ ٱلْعَالَمِينَ) Fotiha surasidan boʻlib, yaʼni „hamd barcha olamlarning Robbisi Allohgadir“, degan maʼnoni anglatadi. Bu ibora Qur’on va Hadis matnlarida, yaʼni Islom paygʻambari Muhammadning soʻzlarida asosiy oʻrin tutgani uchun barcha musulmonlar tomonidan tez-tez qoʻllanadi. Uning maʼnosi va chuqur izohi koʻplab tafsirlarga sabab boʻlgan. Bundan tashqari, arab tilida soʻzlashuvchi musulmon boʻlmaganlar tomonidan ham keng qoʻllanadi.